CELEX: 52007PC0706
Language: mt
Date: 2007-11-13
Title: Proposta għal regolament tal-Kunsill li jimponi dazju definittiv ta' l-antidumping fuq l-importazzjoni ta' lajters żgħar tal-gass u ż-żnied, li ma jistgħux jerġgħu jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan u fuq l-importazzjoni ta' ċerti lajters żgħar taż-żnied li jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan

Avviż Legali Importanti

|

52007PC0706

Proposta għal regolament tal-Kunsill li jimponi dazju definittiv ta' l-antidumping fuq l-importazzjoni ta' lajters żgħar tal-gass u ż-żnied, li ma jistgħux jerġgħu jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan u fuq l-importazzjoni ta' ċerti lajters żgħar taż-żnied li jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan  /* KUMM/2007/0706 finali */  

	[pic] | KUMMISSJONI TAL-KOMUNITAJIET EWROPEJ |Brussel 13.11.2007KUMM(2007) 706 finaliProposta għalREGOLAMENT TAL-KUNSILLli jimponi dazju definittiv ta' l-antidumping fuq l-importazzjoni ta' lajters żgħar tal-gass u ż-żnied, li ma jistgħux jerġgħu jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan u fuq l-importazzjoni ta' ċerti lajters żgħar taż-żnied li jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan(preżentata mill-Kummissjoni)MEMORANDUM TA' SPJEGAZZJONIILKUNTEST TAL-PROPOSTA |Raġunijiet għal u għanijiet tal-proposta Il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar ħarsien kontra importazzjonijiet dumped minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') fil-proċedimenti rigward l-importazzjonijiet ta' lajters żgħar tal-gass u ż-żnied, li ma jistgħux jerġgħu jimtlew li joriġinaw mir-Repubblika tal-Poplu taċ-Ċina kif estiż għall-istess lajters li joriġinaw jew huma kunsinnati mit-Tajwan, u kif estiż fuq ċerti lajters żgħar u ż-żnied li jistgħu jerġgħu jimtlew li joriġinaw mir-Repubblika tal-Poplu taċ-Ċina jew joriġinaw fi jew huma kunsinnati mit-Tajwan. |Il-Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Id-dispożizzjonijiet attwali fil-qasam tal-proposta Ir-Regolament tal-Kunsill (KE) Nru 1824/2001 li jimponi dazju definittiv ta' l-antidumping fuq l-importazzjoni ta' lajters żgħar tal-gass u ż-żnied, li ma jistgħux jerġgħu jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan u fuq l-importazzjoni ta' ċerti lajters żgħar taż-żnied li jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan |Konsistenza mal-politiki u l-għanijiet l-oħra ta' l-Unjoni Mhux applikabbli. |KONSULTAZZJONI MA’ PARTIJIET INTERESSATI U STIMA TA’ L-IMPATT |Il-konsultazzjoni mal-partijiet interessati |Il-partijiet interessati kkonċernati mill-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Il-ġbir u l-użu ta’ għarfien espert |Ma kien hemm l-ebda ħtieġa għal għarfien espert estern. |Stima ta’ l-Impatt Din il-proposta hi r-riżultat ta’ l-implimentazzjoni tar-Regolament bażiku. Ir-Regolament bażiku ma jipprevedix stima ta’ l-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |ELEMENTI LEGALI TAL-PROPOSTA |Taqsira ta’ l-azzjoni proposta a) Bir-Regolament tal-Kunsill (KE) Nru 1824/2001[1], il-Kunsill ikkonferma d-dazji definittivi ta' l-antidumping imposti bir-Regolament tal-Kunsill (KE) Nru 1006/95 kif estiż bir-Regolament tal-Kunsill (KE) Nru 192/1999 ('miżuri eżistenti') skond l-Artikolu 11(2) tar-Regolament bażiku. Fis-16 ta' Settembru 2006, il-Kummissjoni fetħet reviżjoni ta' skadenza tal-miżuri t'hawn fuq skond l-Artikolu 11(2) tar-Regolament bażiku. L-investigazzjoni ma kkonkludietx li kien hemm probabbiltà ta’ rikorrenza ta’ ħsara li kieku l-miżuri kellhom jitħallew jaqgħu. Ikkonkludiet ukoll li ma hemmx raġunijiet sodi biżżejjed fuq bażi ta' interess tal-Komunità kontra l-preservazzjoni tal-miżuri ta' l-antidumping eżistenti. Għalhekk qiegħed jiġi propost li l-Kunsill jadotta l-proposta mehmuża għal Regolament. |Bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Din il-proposta hija konformi mal-prinċipju tal-proporzjonalità għar-raġunijiet li ġejjin: |Il-forma ta’ azzjoni hi deskritta fir-Regolament imsemmi hawn fuq u ma tħalli l-ebda ambitu għal deċiżjoni nazzjonali. |Mhijiex meħtieġa indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini jitnaqqas u jsir proporzjonali ma’ l-għan tal-proposta. |Għażla ta’ strumenti |Strumenti proposti: regolament. |Mezzi oħra ma jkunux adatti għar-raġuni(jiet) li ġejja/in. Ir-Regolament bażiku msemmi hawn fuq ma jipprevedix għażliet alternattivi. |L-IMPLIKAZZJONI BAġITARJA |Il-proposta ma għandha l-ebda implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jimponi dazju definittiv ta' l-antidumping fuq l-importazzjoni ta' lajters żgħar tal-gass u ż-żnied, li ma jistgħux jerġgħu jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-Tajwan u fuq l-importazzjoni ta' ċerti lajters żgħar taż-żnied li jimtlew li joriġinaw mir-Repubblika tal-Poplu taċ-Ċina u kunsinnati minn jew joriġinaw mit-TajwanIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien kontra importazzjonijiet li huma l-oġġett ta’ dumping minn pajjiżi li mhumiex membri tal-Komunità Ewropea[2] ('ir-Regolament bażiku'), u b'mod partikolari l-Artikoli 9 u 11(2) tiegħu,Wara li kkunsidra l-proposta ppreżentata mill-Kummissjoni wara li ġie kkonsultat il-Kumitat Konsultattiv,Billi:A. PROĊEDURA1. Miżuri fis-seħħ(1) Fl-1991, il-Kunsill, bir-Regolament (KEE) NO 3433/91[3], impona dazju ta' l-antidumping definittiv ta' 16.9% fuq importazzjonijiet ta' lajters żgħar tal-gass u ż-żnied li ma jistgħux jerġgħu jimtlew li joriġinaw, inter alia , fir-Repubblika tal-Poplu taċ-Ċina ('RPĊ')(2) Fl-1995, bir-Regolament tal-Kunsill (KE) Nru 1006/95[4] , id-dazju oriġinali ad valorem kien mibdul b' dazju speċifiku ta' ECU 0.065 għal kull lajter.(3) Wara investigazzjoni skond l-Artikolu 13 tar-Regolament bażiku[5] il-miżuri fuq imsemmija ġew estiżi bir-Regolament tal-Kunsill (KE) Nru 192/1999[6] għal (1) importazzjoni ta' lajters żgħar tal-gass u ż-żnied, li ma jistgħux jerġgħu jimtlew ikkunsinnati minn jew li joriġinaw mit-Tajwan u (b) importazzjoni ta' ċerti lajters li jimtlew li joriġinaw miċ-Ċina u kunsinnati minn jew fit-Tajwan b'valur ta' dazju mhux imħallas u b' xejn bejn il-fruntieri tal-Komunità, ta' anqas minn EUR 0.15 kull biċċa.(4) Fl-2001 bir-Regolament tal-Kunsill (KE) Nru 1824/2001[7], il-Kunsill ikkonferma d-dazji definittivi ta' l-antidumping imposti bir-Regolament tal-Kunsill (KE) Nru 1006/95 kif estiż bir-Regolament (KE) Nru 192/1999 ('miżuri eżistenti') skond l-Artikolu 11(2) tar-Regolament bażiku.2. It-talba għal reviżjoni(5) Wara l-pubblikazzjoni ta’ l-avviż ta’ skadenza imminenti tal-miżuri eżistenti[8], fis-16 ta’ Ġunju 2006, il-Kummissjoni rċeviet talba għal verifika tal-miżuri skond l-Artikolu 11(2) tar-Regolament bażiku.(6) Din it-talba saret minn BIC S.A, produttur tal-Komunità li jirrappreżenta aktar minn 80% tal-produzzjoni totali tal-Komunità ta' lajters żgħar tal-gass u ż-żnied li ma jerġgħux jimtlew. It-talba għal reviżjoni ta' l-iskadenza kienet ibbażata fuq ir-raġuni li l-iskadenza tal-miżuri x'aktarx tirriżulta fi tkomplija jew rikorrenza ta’ dumping u ħsara lill-industrija Komunitarja.(7) Meta ddeterminat, wara konsultazzjoni mal-Kumitat Konsultattiv, li kienet teżisti biżżejjed evidenza sabiex tingħata bidu ta' reviżjoni ta' skadenza skond l-Artikolu 11(2) tar-Regolament bażiku, il-Kummissjoni permezz ta' avviż ippubblikat fil- Ġurnal Uffiċjali ta' l-Unjoni Ewropea bdiet din ir-reviżjoni fis-16 ta' Settembru 2006[9].3. L-investigazzjoni3.1 Il-perjodu ta' l-investigazzjoni(8) L-investigazzjoni dwar il-kontinwazzjoni u/jew ir-rikorrenza ta' dumping u dannu kopriet il-perjodu mill-1 ta' Lulju 2005 sat-30 ta' Ġunju 2006 (il-"perjodu tar-reviżjoni ta' l-investigazzjoni" jew "PRI"). L-eżaminazzjoni tat-tendenzi relevanti għall-istima tal-possibbiltà ta' kontinwazzjoni u/jew rikorrenza tad-dannu kopriet il-perjodu mill-1 ta' Jannar 2003 sat-tmiem tal-PRI ('il-perjodu kkunsidrat').3.2 Partijiet konċernati bl-investigazzjoni(9) Il-Kummissjoni uffiċjalment avżat lill-produttur tal-Komunità applikant, liż-żewġ produtturi l-oħra tal-Komunità, l-esportaturi/produtturi fir-RPĊ u l-importaturi magħrufa li huma konċernati, kif ukoll l-awtoritajiet fir-RPĊ u t-Tajwan bil-bidu tar-reviżjoni ta' skadenza. Il-partijiet interessati ngħataw l-opportunità li jikkomunikaw il-fehmiet tagħhom bil-miktub u li jitolbu seduta fil-limitu taż-żmien stipulat fl-avviż ta’ ftuħ.(10) Il-produttur tal-Komunità applikant, żewġ produtturi oħra tal-Komunità li opponew l-preservazzjoni tal-miżuri ta' l-antidumping u assoċjazzjoni ta' l-importaturi ssottomettew l-opinjonijiet tagħhom. Il-partijiet interessati kollha li gћamlu din it-talba u li wrew li kien hemm raġunijiet partikolari għaliex kellhom jinstemgħu, ingћataw seduta.(11) Fl-avviż tal-bidu, il-Kummissjoni indikat li f’dan l-istħarriġ l-esportaturi/produtturi fir-RPĊ setgћu jintużaw bћala kampjun. Madankollu, minħabba li ebda wieħed mill-produtturi/esportaturi fir-RPĊ ma identifika ruħu, ġie deċiż li t-teħid tal-kampjuni ma kienx meħtieġ.(12) Intbagħtu kwestjonarji lill-produttur applikant tal-Komunità, iż-żewġ produtturi l-oħra tal-Komunità, it-62 produttur/esportatur fir-RPĊ u 33 importatur u lill-Assoċjazzjoni Ewropea ta' l-Importaturi ta' Oġġetti Ħfief ("ELIAS"). B'żieda ma' dan, il-produttur tal-pajjiż analogu propost, il-Brażil, kif ukoll 8 produtturi f'pajjiżi analogi oħra possibbli, ġew ikkuntattjati u ntbagħtilhom kwestjonarju. Waslu biss tweġibiet mill-produttur tal-Komunità applikant u l-produttur fil-Brażil, kif ukoll kumpanija fil-Malasja, li ġiet kuntattjata bħala pajjiż analogu alternattiv. Ebda wieħed mill-produttur/esportaturi magħrufa fir-RPĊ ma wieġeb il-kwestjonarju. Aktar minn hekk, ebda wieħed mill-importaturi kkuntattjati ma wieġbu fil-kwestjonarju li ma jimportawx il-prodott konċernat, imma biss lajters elettroniċi (piezo).(13) Il-Kummissjoni fittxet u vverifikat it-tagħrif kollu li tqies neċessarju għall-investigazzjoni tagħha, u wettqet żjarat ta' verifika fl-istabbilimenti tal-kumpaniji li ġejjin:Produtturi Komunitarji:-  BIC S.A. HQ – Clichy, Franza-  BIC IBERIA S.A. – Tarragona, SpanjaProduttur u kumpanija relatata fil-pajjiż analogu:-  BIC Amazonia S.A., Manaus, il-Brażil-  BIC Brasil S.A., Cajamar, il-BrażilIL-PRODOTT INTERESSAT U L-PRODOTT SIMILI(14) Il-prodott konċernat huwa l-istess bħal fl-investigazzjoni li wasslet għall-impożizzjoni tal-miżuri eżistenti, i.e. lajters żgħar tal-gass u ż-żnied, li ma jistgħux jerġgħu jimtlew. Kif deskritt fil-premessa (2), l-iskop tal-prodott ġie estiż fl-1999 biex jinkludi lajters żgħar taż-żnied li jimtlew inkorporati f'tank tal-plastik ('lajters taż-żnied' jew 'il-prodott konċernat'). Il-prodott konċernat bħalissa huwa klassifikat fi ħdan il-kodiċijiet NM ex 9613 10 00 u ex 9613 20 90 (kodiċijiet TARIC 9613 10 00 11, 9613 10 00 19, 9613 20 90 21 u 9613 20 90 29).(15) Wieħed mill-produtturi li ma kkonformawx fil-Komunità qali li l-prodott magħmul u mibjugħ fil-pajjiż analogu, il-Brażil, ma kienx bħall-prodott magħmul u esportat miċ-Ċina fil-Komunità. B'mod partikolari argumenta li l-lajters li jsiru fil-Brażil kienu ta' kwalità għolja u kellhom ħajja itwal minn dawk taċ-Ċina. Id-differenzi fil-kwalità madankollu, m'humiex diċiżivi għad-determinazzjoni ta' jekk il-prodotti humiex simili fi ħdan it-tifsira ta' l-Artikolu 1(4) tar-Regolament bażiku. L-investigazzjoni żvelat li l-lajters magħmula fiċ-Ċina u dawk magħmula fil-Brażil fil-fatt kellhom l-istess karatteristiċi bażiċi tekniċi, fiżiċi u kimiċi u l-istess użu aħħari. Dan l-argument ġie għalhekk rifjutat.(16) Konsegwentement, kif jidher fl-investigazzjonijiet preċedenti msemmija fil-premessi 0 sa (3), u kif konfermat bl-investigazzjoni kurrenti lajters żgħar tal-gass u ż-żnied, li ma jistgħux jerġgħu jimtlew manifatturati minn produtturi esportaturi Ċiniżi u mibjugħa fir-RPĊ u fis-suq tal-Komunità u l-prodott manifatturat u mibjugħ mill-applikant li huwa produttur tal-Komunità fis-suq tal-Komunità huma l-istess fl-aspetti kollha u għandhom l-istess karatteristiċi fiżiċi u tekniċi u m'hemmx differenza fl-użu. L-istess jgħodd għal dawk prodotti u mibjugħa fil-Brażil. Dawn il-prodotti huma għalhekk simili fis-sens ta’ l-Artikolu 1(4) tar-Regolament bażiku.C. PROBABILITÀ TA' KONTINWAZZJONI JEW RIKORRENZA TAD-DUMPING1. Rimarki preliminarji(17) Bħal fl-investigazzjonijiet preċedenti tar-reviżjoni, il-produtturi esportaturi Ċiniżi ma kkooperawx. Għalhekk, ma seta' jinġabar l-ebda tagħrif disponibbli dwar l-importazzjonijiet tal-prodott ikkonċernat fil-Komunità matul il-PRI direttament mill-produtturi esportaturi. F'dawn iċ-ċirkostanzi, u skond l-Artikolu 18 tar-Regolament bażiku, il-Kummissjoni rrikkorriet għall-fatti disponibbli, i.e. l-Eurostat, it-talba għall-bidu ta' reviżjoni u d- data pubblikata mill-Uffiċċju Ewropew kontra l-Frodi (l-"OLAF") fit-30 ta' Jannar 2007 (OLAF /07/01) rigward skartar tad-dazju ta' l-antidumping fis-seħħ.2. Dumping matul il-perjodu ta' investigazzjoni2.1 Il-pajjiż analogu(18) Il-miżuri eżistenti jipprovdu għal dazju wieħed għal madwar il-pajjiż kollu fuq l-importazzjoni kollha fil-Komunità tal-prodott konċernat li joriġina mir-PRĊ. Skond l-Artikolu 11(9) tar-Regolament bażiku, il-Kummissjoni użat l-istess metodoloġija bħalma ntużat fl-investigazzjoni oriġinali. Għalhekk, valur normali kien iddeterminat fuq il-bażi ta’ l-informazzjoni miksuba fl-ekonomija tas-suq ta’ pajjiż terz ("il-pajjiż analogu").(19) It-Tajlandja serviet bħala pajjiż analogu fl-investigazzjoni oriġinali. Madankollu, fir-reviżjonijiet sussegwenti, il-Filippini ntuża bħala l-pajjiż analogu minħabba li l-produtturi tat-Tajlandja rrifjutaw li jikkooperaw u minħabba li l-Filippini nstab li huwa għażla adattata ta' pajjiż analogu, fid-dawl, inter alia , tad-daqs u l-ftuħ tas-suq domestiku.(20) Fin-notifika tal-bidu ta' l-investigazzjoni preżenti l-Kummissjoni indikat l-intenzjoni tagħha li tuża l-Brażil bħala pajjiż analogu adattat għall-iskop li tistabbilixxi valur normali għar-RPĊ. Il-Brażil kien ikkunsidrat għażla adattata ta' pajjiż analogu, fid-dawl tad-daqs u l-ftuħ tas-suq domestiku tiegħu u l-fatt li produttur wieħed Brażiljan qabel li jikkoopera b'mod sħiħ fl-investigazzjoni. Il-partijiet interessati kienu mistiedna jikkummentaw dwar dan.(21) Assoċjazzjoni waħda ta' l-importaturi opponiet l-għażla tal-Brażil u argumentat li kien hemm biss produttur wieħed fil-Brażil u l-prezzijiet domestiċi kienu ferm għoljin. Wieħed mill-produtturi tal-Komunità li ma lmentax qal li l-livell ta' kompetizzjoni fil-Brażil kien aktar baxx minn dak fis-suq domestiku Ċiniż u għalhekk is-swieq ma kinux kumparabbli. Madankollu, filwaqt li n-numru ta' produtturi fil-Brażil kien aktar baxx min-numru allegat ta' produtturi fiċ-Ċina, l-investigazzjoni kkonfermat li kien hemm żewġ produtturi tal-prodott konċernat fil-Brażil kif ukoll importazzjonijiet mill-UE u mir-RPĊ. Rigward lajters impurtati mir-RPĊ, l-invojsis miksuba matul l-investigazzjoni fil-post fil-Brażil urew li dawn daħlu fil-pajjiż bi prezz verament baxx, għalhekk kienu qed jagħmlu pressjoni ta' tbaxxija tal-prezzijiet fuq is-suq Brażiljan. Aktar minn hekk, ebda wieħed mill-produtturi magħrufa kkuntattjati f'pajjiżi analogi oħra possibbli, inkluż il-Filippini, ma qablu li jikkooperaw. Kumpanija fil-Malasja wieġbet il-kwestjonarju għall-produtturi fil-pajjiż analogu, imma minħabba li deher li din il-kumpanija ma pproduċietx il-lajters hi nfisha, il-Malasja ma setgħetx titqies bħala pajjiż analogu.(22) Minћabba dan ta’ hawn fuq, ġie konkluż skond l-Artikolu 2(7) tar-Regolament bażiku li l-Brażil huwa l-iktar pajjiż analogu xieraq u raġonevoli.2.2 Il-valur normali(23) Skond l-Artikolu 2(7)(a) tar-Regolament bażiku, il-valur normali ġie stabbilit fuq il-bażi ta’ l-informazzjoni vverifikata li ġiet provduta mill-produttur fil-pajjiż analogu.(24) Il-Kummissjoni l-ewwel stabbiliet li l-bejgħ domestiku totali tal-produttur Brażiljan sar fi kwantitajiet suffiċjenti u għalhekk kien ikkunsidrat rappreżentattiv fis-sens ta' l-Artikolu 2(2) tar-Regolament bażiku.(25) Wara eżaminat jekk kull tip tal-prodott ikkonċernat li nbiegћ fi kwantitajiet rappreżentattivi fis-suq domestiku tal-pajjiż analogu setax jitqies li kien qed jinbiegћ waqt l-andament ordinarju tal-kummerċ skond l-Artikolu 2(4) tar-Regolament bażiku. Il-volum tal-bejgħ mibjugħ bi prezz tal-bejgħ nett daqs jew ogħla mill-prezz ikkalkolat tal-produzzjoni rrappreżenta 80% jew iżjed tal-volum tal-bejgħ totali u l-prezz medju bil-piż differenzjat ta’ dak it-tip kien ‘il fuq mill-ispiża tal-produzzzjoni. Dan il-prezz kien għalhekk ikkalkulat bħala l-medja bil-piż differenzjat tal-prezzijiet tal-bejgħ domestiku kollu ta’ dak it-tip li sar matul il-PRI, rrispettivament minn jekk dan il-bejgħ kienx profitabbli jew le.(26) Għalhekk il-valur normali kien determinat, skond l-Artikolu 2(1) tar-Regolament bażiku, fuq il-bażi tal-prezz imħallas jew pagabbli, fil-kors ordinarju tan-negozju, minn klijenti domestiċi indipendenti tal-pajjiż analogu.2.3 Il-prezz ta’ esportazzjoni(27) Minħabba li ebda wieħed mill-produtturi Ċiniżi ma kkoopera, il-prezz ta' l-esportazzjoni tal-prodott konċernat kien ikkalkulat fuq il-bażi tal-fatti disponibbli skond l-Artikolu 18(1) tar-Regolament bażiku, f'dan il-każ id-data ta' l-Eurostat.2.4 Paragun(28) Sabiex jiġi żgurat paragun ġust bejn il-valur normali u l-prezz ta’ l-esportazzjoni, saret konċessjoni xierqa fil-forma ta’ aġġustamenti għad-differenzi li jaffettwaw il-prezzijiet u l-komparabilità tal-prezzijiet skond l-Artikolu 2(10) tar-Regolament bażiku. Ingћataw aġġustamenti xierqa għat-trasport, l-assigurazzjoni, u l-ispejjeż tal-kreditu fil-każijiet kollha fejn instab li kienu raġonevoli, eżatti u appoġġjati b’evidenza vverifikata.(29) Wieħed mill-produtturi tal-Komunità li ma ilmentax qal li l-lajters fil-Brażil kienu magħmula bi spejjeż ogħla minħabba l-istandards ta' kwalità ogħla, imma ma ssottometta ebda evidenza li tikkwantifika jew tappoġġja din l-istqarrija. Minħabba li l-produtturi esportaturi Ċiniżi ma kkooperawx, din l-investigazzjoni ma żvelat ebda indikazzjoni li tippermetti l-aġġustar tal-valuri normali fuq il-bażi tad-differenzi allegati tal-kwalità. Dan l-argument ġie għalhekk rifjutat.2.5 Il-marġini tad-dumping(30) Skond l-Artikolu 2(11) tar-Regolament bażiku, il-valur medju normali mwieżen li kien stabbilit għall-pajjiż analogu kien ipparagunat mal-prezz medju bil-piż differenzjat ta’ l-esportazzjoni fuq il-bażi tal-prezz barra l-fabbrika. Dan il-paragun wera l-eżistenza ta' dumping sinifikanti, il-marġini ta' dumping ammonta għal aktar minn 150%.3. L-iżvilupp ta' l-importazzjonijiet jekk il-miżuri jitħallew jiskadu3.1. Kummenti preliminari(31) Ta' min ifakkar li l-miżuri ilhom fis-seħħ mill-1991. Madankollu, hemm rekord twil ta' evażjoni tal-miżuri. Fl-1999 instabu żewġ tipi ta' evażjoni tal-miżuri: trasbordjar mit-Tajwan u l-iffittjar ta' valvi foloz fil-lajters sabiex jidhru li jistgħu jimtlew u għalhekk jevitaw id-dazju ta' l-antidumping. Konsegwentement, kif dikjarat fil-premessa (2), il-miżuri ġew estiżi fl-1999 sabiex jikkumbattu dawn il-prattiċi. Fl-2001, reviżjoni ta' skadenza tal-miżuri fis-seħħ uriet li l-miżuri għandhom jiġu estiżi għal perjodu ieħor ta' ħames snin minħabba l-probabbiltà ta' tkomplija jew rikorrenza ta' dumping u ħsara.3.2 Importazzjonijiet kurrenti u sejbiet riċenti rigward l-evażjoni tal-miżuri(32) Il-volumi ta' importazzjoni tal-prodott konċernat mir-RPĊ u t-Tajwan fil-PRI ammontaw għal 11.7 miljun biċċa skond l-Eurostat. Fir-realtà, madankollu, l-importazzjonijiet fil-Komunità huma ferm ogħla minħabba li, kif konfermat mill-OLAF, hemm skartar massiv tal-lajters Ċiniżi permezz tal-Malasja u l-Indonesja. Skond id-data pubblikata mill-OLAF f'Jannar 2007 aktar minn 300 miljun lajter taż-żnied li oriġinaw fiċ-Ċina ġew mibgħuta mill-Malasja matul l-aħħar erba' snin. L-uniku skop ta' dan it-trasbordjar kien biex jaħbi l-oriġini vera Ċiniża ta' l-oġġetti u hekk jiġi evitat il-ħlas tad-dazji ta' l-antidumping.(33) L-investigazzjoni OLAF sabet ukoll li ammont kbir ta' lajters importati mill-Indoneżja, fil-fatt ma oriġinawx f'dak il-pajjiż. L-investigazzjoni fl-oriġini vera qed tkompli. L-applikant qed jippjana li jressaq każ ta' evażjoni kontra 6 pajjiżi fil-Lvant Imbiegħed.(34) Barra l-evażjoni permezz tat-trasbord, kif pruvat mill-OLAF, l-applikant, fit-talba tiegħu għal reviżjoni, provda evidenza ta' dikjarazzjoni ħażina tal-lajters taż-żnied (il-prodott konċernat) bħala dak hekk imsejjaħ lajters elettroniċi (piezo) (mhux il-prodott konċernat) sabiex jiġi evitat il-ħlas tad-dazju ta' l-antidumping.(35) L-assoċjazzjoni ta' l-importaturi ELIAS u importatur wieħed qalu li l-Kummissjoni qed tfassal konklużjonijiet definittivi mill-investigazzjoni li għaddejja mill-OLAF u qalet li, ma kinitx f'pożizzjoni li teżerċità b'mod validu d-dritt tad-difiża u tissottometti l-konklużjonijiet li l-Kummissjoni fasslet mis-sejbiet ta' dawn ir-riżultati kunfidenzjali.(36) F'dan ir-rigward, għandu jiġi nnutat li l-Kummissjoni użat biss informazzjoni ppubblikata li għandhom aċċess għaliha l-partijiet kollha, u li huma riżultati li jistgħu jiġu spjgeati u setgħu ġew injorati fil-kuntest ta' dan il-proċediment.3.3 Evoluzzjoni tal-produzzjoni u kapaċità ta’ użu fir-RPĊ(37) Minħabba n-nuqqas ta' kooperazzjoni mill-produtturi esportaturi Ċiniżi fl-investigazzjonijiet ta' reviżjoni preżenti u fil-passat, m'hemmx data verifikata dwar il-kapaċità u l-użu tal-kapaċità. Skond l-estimi ta' l-applikant il-kapaċità totali tal-produzzjoni fir-RPĊ tammonta għal madwar 3.9 biljun lajter fis-sena, il-maġġoranza tagħhom huma probabbilment lajters taż-żnied. Dawn l-estimi huwa skond id-data mogħtija mill-manifatturi ħfief Ċiniżi fil-websajts tagħhom. Per eżempju, produttur wieħed Ċiniż, Zhuoye Lighter Manufacturing Co Ltd, fil-websajt tiegħu jgħid li l-produzzjoni fit-tliet fabbriki tammonta għal 700 miljun lajter fis-sena. Il-produttur konċernat madankollu, ma speċifikax it-tqassim bejn il-prodott konċernat u tipi oħra ta' lighters. Skond l-applikant, madankollu, l-produzzjoni tista' tinqaleb faċilment bejn lajters taż-żnied u lajters elettroniċi (piezo).(38) Fuq il-bażi ta' dan t'hawn fuq jista' jiġi konkluż li, fid-dawl tal-kapaċità kbira disponibbli fir-RPĊ u l-flessibbiltà apparenti fil-proċessi ta' produzzjoni, li jagħmilha faċli li taqleb bejn tipi differenti ta' lajters, hemm probabbiltà qawwija ta' żieda fl-importazzjonijiet fil-Komunità jekk il-miżuri jitħallew jiskadu. Il-prattiċi ta' evażjoni li hemm provi tagħhom juru wkoll li l-esportaturi Ċiniżi għandhom interess qawwi fis-suq tal-Komunità.3.4 Esportazzjonijiet Ċiniżi lil pajjiżi terzi oħra.(39) Minħabba li ebda wieħed mill-produtturi esportaturi Ċiniżi ma kkoopera, m'hemmx informazzjoni verifikata rigward l-esportazzjonijiet ta' lajters taż-żnied lil pajjiżi terzi. Aktar minn hekk minħabba li l-istatistiċi disponibbli tal-pajjiżi terzi ma jiddistingwux bejn lajters (piezo) elettroniċi u taż-żnied, m'hu possibbli li jsir ebda paragun bejn il-prezzijiet ta' esportazzjoni lejn il-Komunità u prezzijiet ta' esportazzjoni lil pajjiżi terzi oħra.(40) L-industrija tal-Komunità wriet li qed tikkompeti b'suċċess ma' l-importazzjonijiet Ċiniżi fis-suq ta' l-Istati Uniti fejn iċ-Ċiniżi tilfu s-sehem mis-suq. Dan jissuġġerixxi li jkun hemm inċentiv ċar għall-produtturi Ċiniżi li jaqilbu l-esportazzjonijiet lis-suq tal-Komunità jekk il-miżuri jitħallew jiskadu.(41) L-importaturi rrifjutaw il-konklużjonijiet t'hawn fuq għax qalu li l-imġiba ta' l-industrija tal-Komunità fis-suq ta' l-Istati Uniti tista' ma tkunx ħabba l-kompetittività tagħha imma minħabba deċiżjoni tan-negozju li titrasferixxi l-profitti mill-Komunità lejn l-Istati Uniti ta' l-Amerika. L-importaturi qalu wkoll li fuq il-bażi ta' marġini ogħla ta' profitt fl-Istati Uniti ta' l-Amerika, il-produtturi esportaturi Ċiniżi ma jkollhomx inċentiv li jaqilbu l-esportazzjonijiet lejn is-suq tal-Komunità.(42) L-importaturi ma ssottomettew ebda evidenza jew aktar raġunament la fir-rigward tat-trasferimenti allegati fil-profitti ta' l-industrija tal-Komunità lejn l-Istati Uniti ta' l-Amerika, u lanqas l-allegat marġini ogħla ta' profitt tal-produtturi esportaturi Ċiniżi fis-suq ta' l-Istati Uniti. Dawn l-istqarrijiet lanqas ma kienu konfermati mill-informazzjoni verifikata disponibbli fil-fajl ta' l-investigazzjoni. Kienu purament spekulattivi u għalhekk ġew rifjutati.(43) Għandu jiġi nnutat li l-livell ta' kompetizzjoni fis-suq ta' l-Istati Uniti ma jistax jiġi meqjus bħala l-unika raġuni sabiex wieħed jikkonkludi li l-industrija tal-Komunità għandha tkun qed tikseb anqas profitt. Elementi oħrajn; bħal aspettattivi tal-klijenti u l-livelli tal-prezzijiet għandu jittieħed kont tagħhom.(44) Addizzjonalment, l-importaturi qalu li s-swieq tal-Komunità u l-Istati Uniti huma simili fis-sens li jridu jiġu osservati l-istess kundizzjonijiet ta' sigurtà fiż-żewġ swieq; instab li kundizzjonijiet aktar stretti instabu fis-seħħ fl-Istati Uniti mill-1994 fir-rigward tas-sigurtà tat-tfal; filwaqt li normi simili ġew introdotti biss fil-Komunità f'Marzu 2007.4. Konklużjoni(45) L-investigazzjoni wriet li, filwaqt li l-volumi ta' importazzjoni tal-prodott konċernat fil-PRI kienu relattivament baxxi, il-livell tad-dumping misjub għal dawn l-importazzjonijiet kien sinifikanti.(46) Fid-dawl tal-kapaċità kbira disponibbli fir-RPĊ u l-attraenza apparenti tas-suq tal-Komunità għall-produtturi esportaturi Ċiniżi, kif muri bil-prattiċi estensivi ta' evażjoni, jista' jiġi konkluż li hemm probabbiltà qawwija li l-volumi ta' importazzjonijiet dumped fil-Komunità jilħqu livelli sostanzjali jekk il-miżuri eżistenti jitħallew jiskadu.D. DEFINIZZJONI TA’ L-INDUSTRIJA TAL-KOMUNITÀ(47) Fil-Komunità, il-prodott simili huwa manifatturat minn 3 produtturi li jikkostitwixxu l-produzzjoni Komunitarja totali skond it-tifsira ta’ l-Artikolu 4(1) tar-Regolament bażiku.(48) Għandu jiġi nnutat li kif kumparat ma' l-investigazzjoni oriġinali kuntrarju għall-Match u Flamangas Żvediżi, il-produzzjoni ta' min ressaq l-ilment xorta għadha bażata fl-UE (Franza u Spanja).(49) Il-produtturi applikanti tal-Komunità, BIC SA jirrappreżentaw madwar 80% tal-produzzjoni tal-Komunità ta' lajters li ma jistgħux jerġgħu jimtlew u għalhekk jikkostitwixxu l-industrija tal-Komunità fis-sens ta' l-Artikolu 4(1) u l-Artikolu 5(4) tar-Regolament bażiku. Il-produtturi l-oħra tal-Komunità ma kinux meqjusa li jifformaw parti mill-industrija tal-Komunità minħabba li ma kkooperawx għal kollox imma ssottomettew biss ċertu informazzjoni relatata ma' l-impatt tal-miżuri fuq l-attivitajiet tagħhom.E. IS-SITWAZZJONI FIS-SUQ KOMUNITARJU1. Rimarki preliminarji(50) Għar-raġunijiet spjegati fil-premessi (16) hawn fuq, l-analiżi fir-rigward tas-sitwazzjoni fis-suq tal-Komunità kienet bażata fuq data kollettiva relatata ma' lajters tal-gass, lajters tal-gass u ż-żnied li ma jistgħux jerġgħu jimtlew, lajters tal-gass li jimtlew ('lajters taż-żnied' jew 'il-prodott konċernat').(51) Aktar minn hekk, kif imsemmi hawn fuq, ma kienx possibbli li tinkiseb data fir-rigward ta' l-attivitajiet taż-żewġ produtturi tal-Komunità li għandhom faċilitajiet ta' manifattura fis-suq tal-Komunità. Konsegwentement, il-Kummissjoni użat il-fatti disponibbli, skond l-Artikolu 18 tar-Regolament bażiku, fejn aktar informazzjoni preċiża ma kinitx disponibbli mill-partijiet interessati l-oħra.(52) Minħabba l-fatt li d-data rigward il-bejgħ u l-produzzjoni kienet disponibbli minn parti interessata, l-applikant, huwa meqjus xieraq li ma jinkixfux ċifri assoluti. Għalhekk inbidlu bis-simbolu "-" u ġew provduti indiċijiet.2. Il-konsum fis-suq tal-Komunità(53) Il-konsum apparenti tal-Komunità tal-lajters taż-żnied ġie evalwat fuq il-bażi tal-volum tal-bejgħ fil-Komunità kif provdut mill-industrija tal-Komunità, u importazzjonijiet minn pajjiżi mhux ta' l-UE kif rapportat mill-EUROSTAT. Dawn il-figuri ma jinkludux il-bejgħ ta' produtturi tal-KE li ma kkooperawx.Tabella 1 - Il-konsum Komunitarju tal-lajters taż-żnied (000)2003 | 2004 | 2005 | PRI |L-Unitajiet | 529.550 | 575.394 | 661.378 | 727.715 |Indiċi | 100 | 109 | 125 | 137 |Xejra Y/Y | +9% | +15% | +10% |Sors: Tweġibiet tal-kwestjonarju verifikat u Importazzjonijiet ta' l-UE (datavase Comext TARIC)(54) Il-konsum apparenti tal-Komunità żdied b'37% bejn l-2003 u l-PRI.3. Volum, sehem mis-suq u prezzijiet ta' l-importazzjoni mir-RPĊ u t-Tajwan.3.1 Il-volum ta' l-importazzjonijiet u s-sehem tas-suq(55) Matul il-perjodu kkunsidrat, il-volum ta' importazzjoni tal-lajters taż-żnied miċ-Ċina u t-Tajwan għalkemm baqa' f'livelli baxxi żdied b'136% bejn l-2003 u l-PRI u laħaq aktar minn 11-il miljun unità matul il-PI. Dan issarraf f'sehem mis-suq ta' 1.6%. Is-sehem tas-suq żdied minn 0.9% fl-2003 għal 1.6% matul il-PRI.Tabella 2 – Importazzjonijiet tal-lajters taż-żnied miċ-Ċina u t-Tajwan u sehem tas-suq (000)2003 | 2004 | 2005 | PRI |Volum ta' importazzjoni | 4.949 | 7.902 | 15.452 | 11.657 |Indiċi | 100 | 160 | 312 | 236 |Sehem mis-suq | 0.9% | 1.4% | 2.3% | 1.6% |Prezz ta' l-unità | 0,22 | 0,14 | 0,13 | 0,14 |Indiċi | 100 | 66 | 60 | 65 |Sors: Tweġibiet tal-kwestjonarju verifikat u Importazzjonijiet ta' l-UE (datavase Comext TARIC)4. L-importazzjonijiet minn pajjiżi oħra(56) L-importazzjonijiet minn pajjiżi oħra żdiedu minn madwar 276 miljun għal madwar 487 miljun biċċa. Għandu jiġi nnutat madankollu li hemm indikazzjoni li parti sostanzjali minn dawn l-importazzjonijiet, fil-fatt, joriġinaw mir-RPĊ u t-Tajwan.Tabella 3 – Importazzjonijiet tal-lajters taż-żnied minn pajjiżi oħra u sehem mis-suq (000)2003 | 2004 | 2005 | PRI |Volum ta' importazzjonijiet mill-Malasja | 60.596 | 57.717 | 65.729 | 47.162 |Indiċi | 100 | 95 | 108 | 78 |Sehem mis-suq | 11,4% | 10,0% | 9,9% | 6,5% |Prezz ta' l-unità | 0,04 | 0,04 | 0,04 | 0,04 |Indiċi | 100 | 95 | 93 | 89 |Volum ta' importazzjonijiet mill-Indonesja | 51.968 | 56.907 | 68.524 | 72.012 |Indiċi | 100 | 110 | 132 | 139 |Sehem mis-suq | 9,8% | 9,9% | 10,4% | 9,9% |Prezz ta' l-unità | 0,05 | 0,04 | 0,04 | 0,04 |Indiċi | 100 | 76 | 75 | 81 |Volum ta' importazzjonijiet mill-Vjetnamm | 106.117 | 156.938 | 191.498 | 237.529 |Indiċi | 100 | 148 | 180 | 224 |Sehem mis-suq | 20,0% | 27,3% | 29,0% | 32,6% |Prezz ta' l-unità | 0,05 | 0,04 | 0,04 | 0,04 |Indiċi | 100 | 92 | 87 | 91 |Volum ta' importazzjonijiet mill-Bqija tad-Dinja | 53.294 | 56.377 | 65.025 | 119.268 |Indiċi | 100 | 106 | 122 | 224 |Sehem mis-suq | 10,1% | 9,8% | 9,8% | 16,4% |Prezz ta' l-unità | 0,08 | 0,09 | 0,07 | 0,07 |Indiċi | 100 | 101 | 81 | 83 |5. L-evoluzzjoni tal-prezzijiet u l-imġiba tal-prezzijiet ta' l-importazzjonijiet tal-prodott interessat(57) Kif imsemmi hawn fuq fil-premessa (11), fin-nuqqas ta' kooperazzjoni mill-produtturi esportaturi Ċiniżi, ebda informazzjoni verifikata ma kienet disponibbli fir-rigward tal-livelli tal-prezzijiet ta' l-importazzjoni tal-lajters taż-żnied. Evidenza ta' skartar permezz ta' l-Indonesja u l-Malasja instabet riċentement mill-OLAF u hemm xi evidenza ta' skartar minn għadd ta' pajjiżi oħra Ażjatiċi (Laos, it-Tajlandja, il-Vjetnamm u l-Filippini). Jidher li l-fabbriki ta' l-assemblaġġ li jippermettu l-miżuri ta' skartar jistgħu jitwaqqfu fl-Asja tal-Lvant fi żmien ftit ġimgħat. L-iskartar b'suċċess tal-miżuri jista' jispjega 'l għala l-ebda wieħed mill-esportaturi Ċiniżi ma kkoopera fil-proċedimenti preżenti.(58) Għalhekk ma seta' jkun hemm l-ebda konklużjoni definittiva fir-rigward ta' l-evoluzzjoni tal-prezz u l-aġir tal-prezz ta' l-importazzjonijiet tal-prodott ikkonċernat.6. Il-qagħda ekonomika ta’ l-industrija Komunitarja6.1 Kummenti Ġenerali(59) Skond l-Artikolu 3(5) tar-Regolament bażiku, il-Kummissjoni eżaminat il-fatturi u l-indikaturi ekonomiċi kollha rilevanti li għandhom piż fuq l-istat ta’ l-industrija Komunitarja.6.2 Il-volum ta' produzzjoni, il-kapaċità tal-produzzjoni u l-użu tal-kapaċità(60) Il-produzzjoni totali tal-lajters taż-żnied mill-industrija tal-Komunità żdied b'rata stabbli matul il-perjodu kkunsidrat, i.e. bi 22%.Tabella 4 - Volum ta' produzzjoni2003 | 2004 | 2005 | PRI |Produzzjoni | - | - | - | - |Indiċi | 100 | 109 | 120 | 122 |Xejra Y/Y | +9% | +10% | +1% |Sors: Tweġiba vverifikata tal-kwestjonarju(61) Hekk kif żdiedet il-produzzjoni b'rata ogħla miż-żieda fil-kapaċità tal-produzzjoni, l-użu tal-kapaċità żdied ukoll matul il-perjodu kkunsidrat. Kollox ma' kollox, ir-rata ta' utilizzazzjoni tal-kapaċità segwiet xejriet simili għal dawk ta' produzzjoni b'żidiet bejn l-2003 u l-PRI bi 3 punti perċentwali.Tabella 5 - Kapaċità ta' produzzjoni u utilizzazzjoni tal-kapaċità2003 | 2003 | 2004 | PRI |Kapaċità tal-produzzjoni | - | - | - | - |Indiċi | 100 | 109 | 114 | 118 |Xejra Y/Y | +9%% | +4% | +4% |L-utilizzazzjoni tal-kapaċità, | 76% | 75% | 80% | 78% |Indiċi | 100 | 100 | 105 | 103 |Sors: Tweġiba vverifikata tal-kwestjonarju6.3. Ħażniet(62) Il-ħażniet baqgħu stabbli matul il-perjodu kkunsidrat. Il-quċċata osservata fil-PRI hija dovuta għal ħażna intenzjonata fid-dawl tat-twaqqif tal-produzzjoni matul il-perjodu tas-sajf u għandha tiġi normalizzata wara dak il-perjodu. Dan il-fattur ma kienx għalhekk kunsidrat sinifikanti fid-determinazzjoni ta' l-istampa tad-dannu.Tabella 6 - Volum ta' ħażniet2003 | 2004 | 2005 | PRI |Ħażna | - | - | - | - |Indiċi | 100 | 105 | 95 | 225 |Xejra Y/Y | +5% | -10% | 137% |Sors: Tweġiba vverifikata tal-kwestjonarju6.4 Volum tal-bejgħ, prezzijiet u sehem mis-suq(63) Il-volumi tal-bejgħ mill-industrija Komunitarja fis-suq Komunitarju bejn l-2003 u l-PRI naqas b'5%, mingħajr, madankollu, ma jlaħħaq ma' l-espansjoni tal-konsum Komunitarju, li żdied sostanzjalment, jiġifieri b'37% matul l-istess perjodu. Din iż-żieda fil-konsum tfisser li t-tnaqqis ġenerali tas-sehem tas-suq ta' l-industrija tal-Komunità hija aktar minn 14-il punt perċentwali ('pp') matul il-perjodu kkunsidrat.(64) F'dak li għandu x'jaqsam mal-prezzijiet tal-bejgħ bl-unità, dawn naqsu ftit bejn l-2003 u l-PRI bi tnaqqis ta' 2% bejn l-2005 u l-PRI.Tabella 7 - Volum tal-bejgħ, prezzijiet u sehem mis-suq2003 | 2004 | 2005 | PRI |Il-volum tal-bejgħ (unitajiet) | - | - | - | - |Indiċi | 100 | 95 | 101 | 95 |Xejra Y/Y | -5% | +7% | -6% |Prezzijiet Medji (EUR/unità) See PN 10/2003 Rev. 1 | - | - | - | - |Indiċi | 100 | 98 | 95 | 97 |Xejra Y/Y | -1% | -4% | +3% |Sehem tas-suq | 47,7% | 41,6% | 38,6% | 33% |Xejra Y/Y | -6.1pp | -3pp | -5.6pp |Sors: Tweġiba vverifikata tal-kwestjonarju6.5 Impjiegi, produttività u pagi(65) Matul il-perjodu kkunsidrat, l-impjegar żdied b'5%, i.e. b'pass anqas mill-produzzjoni fil-volum, li rriżultat b'żieda sinifikanti ta' produttività (15%). Għandu jiġi nnutat li ż-żieda fl-impjiegi kienet ir-riżultat ta' personell ġdid li qed jiġi mħarreġ, sabiex jissostitwixxi personell li se jirtira.(66) Fil-fatt, matul il-perjodu kkunsidrat l-ispejjeż tax-xogħol ta' l-industrija tal-Komunità (+7%) żdiedu bi ftit biss. B'konsegwenza ta' dan, parti mill-ispejjeż tax-xogħol fl-ispiża totali tal-produzzjoni baqgħet stabbli.Tabella 8 - Impjiegi, produttività u pagi2003 | 2004 | 2005 | PRI |Xogħol | 816 | 856 | 856 | 859 |Indiċi | 100 | 105 | 105 | 106 |Xejra Y/Y | +5% | 0% | +0% |Produttività (unitajiet għal kull impjegat) | - | - | - | - |Indiċi | 100 | 104 | 114 | 115 |Xejra Y/Y | +4% | +10% | +1% |Spejjeż tax-xogħol (000 EUR) | - | - | - | - |Indiċi | 100 | 99 | 104 | 107 |Xejra Y/Y | -1% | +5% | +2% |Sors: Tweġiba vverifikata tal-kwestjonarju6.6 Profitti(67) Il-profitabbilità naqset b'4.6 punti perċentwaliTabella 9 - Profittabilitá2003 | 2004 | 2005 | PRI |Profittabilità (%) | - | - | - | - |Xejra Y/Y | -0.2pp | -2.0pp | -2.4pp |Sors: Tweġiba vverifikata tal-kwestjonarju6.7 Investimenti(68) L-investimenti żdiedu b'mod sinifikanti bejn l-2003 u l-PRI i.e. b'60%, u imbagħad żdiedu fl-2005, b'madwar 65%, li kien dovut minħabba l-iżvilupp ta' unitajiet ġodda tal-produzzjoni mill-industrija tal-Komunità. Dawn l-investimenti huma relatati prinċipalment mar-riorganizzazzjoni tal-produzzjoni mill-2005 sabiex jinbdew mill-ġdid il-kapaċitajiet tal-produzzjoni. Din iż-żieda, li saret b'żieda limitata fil-forza tax-xogħol, ippermettiet lill-kumpanija li żżid il-produttività tagħha f'termini ta' produzzjoni għal kull impjegat.Tabella 10 - Investimenti2003 | 2004 | 2005 | PRI |Investimenti | - | - | - | - |Indiċi | 100 | 111 | 165 | 160 |Xejra Y/YXejra Y/Y | 11% | 49% | -3% |Sors: Tweġiba vverifikata tal-kwestjonarju6.8 Il-fakultà tal-ġbir ta' kapital(69) L-industrija Komunitarja ma nstabitx li kienet qiegħda tesperjenza xi diffikultajiet biex ittella' kapital matul il-perjodu meqjus.6.9 Likwidtà(70) Il-likwidità naqset b'mod sinifikanti matul il-perjodu kkunsidrat (-50%). Din ix-xejra negattiva tindika li l-industrija qiegħda taħt pressjoni. Dan l-iżvilupp jimxi ma’ l-iżvilupp tal-profitabbiltà globali matul il-perjodu meqjus. Ta' min jinnota li matul il-PRI, il-likwidità rrappreżentat biss madwar 1% tal-bejgħ totali li sar fil-Komunità li ma jistax jitqies eċċessiv.Tabella 11 - Likwidità2003 | 2004 | 2005 | PRI |Il-likwidità | - | - | - | - |Indiċi | 100 | 74 | 72 | 50 |Xejra Y/Y | -26% | -4% | -30% |Sors: Tweġiba vverifikata tal-kwestjonarju6.10 Tkabbir(71) Bejn l-2003 u l-PRI, il-konsum Komunitarju żdied b'37%, filwaqt li l-volum tal-bejgħ ta' l-industrija Komunitarja fis-suq Komunitarju naqas b'7%. L-industrija Komunitarja tilfet madwar 14.7 punti perċentwali tas-sehem mis-suq, filwaqt li importazzjonijiet li joriġinaw fil-Lvant Imbiegħed żiedu tagħhom.(72) Fis-snin riċenti, għalkemm huwa veru li s-sehem mis-suq bejn il-lajters taż-żnied u elettroniċi (piezo) kien karatterizzat minn bidla minn Żnied għal Elettronika, l-investigazzjoni wriet li s-suq għal-lajters taż-żnied qed jikber. L-investigazzjoni wriet li l-lajters taż-żnied għadhom jirrappreżentaw madwar 70% tas-suq tal-Komunità u qed ikompli jikber, minħabba ż-żieda ġenerali fil-konsum tal-Komunità. Madankollu, l-industrija Komunitarja ma kinitx kapaċi tibbenefika mit-tkabbir fis-suq, kif ġie żvelat mit-telf tagħha ta' sehem mis-suq.6.11 Il-kobor tal-marġini ta' dumping(73) L-analiżi fir-rigward tal-kobor tad-dumping trid tqis il-fatt li hemm miżuri fis-seħħ sabiex jiġi eliminat id-dumping li jagħmel ħsara. Kif ġie ddeterminat hawn fuq fil-premessa (), it-tagħrif disponibbli jindika li l-produtturi esportaturi Ċiniżi jkomplu jbigħu lill-Komunità bi prezzijiet iddampjati. Skond l-Artikolu 2(11) tar-Regolament bażiku, il-valur medju normali mwieżen kien stabbilit għall-pajjiż analogu kien ipparagunat mal-prezz medju bil-piż differenzjat ta’ l-esportazzjoni. Dan il-paragun wera l-eżistenza ta' dumping sinifikanti, il-marġini ta' dumping ammonta għal aktar minn 150%.(74) Fid-dawl ta' dan t'hawn fuq, i.e. il-marġini għoli ta' dumping, il-kapaċità kbira disponibbli fiċ-Ċina u l-prattiċi ta' skartar, kif muri mill-OLAF u min ressaq l-ilment, jista' jiġi konkluż li l-importazzjonijiet dumped miċ-Ċina x'aktarx li jiżdiedu b'mod konsiderevoli jekk il-miżuri jitħallew jiskadu.6.12 Irkupru mill-effetti ta’ dumping ta’ l-imgħoddi(75) Il-qagħda ta' l-industrija Komunitarja ma tjibitx matul il-perjodu meqjus, minn mindu saret l-estensjoni tal-miżuri fl-2001 permezz tar-reviżjoni ta' l-iskadenza preċedenti. Filwaqt li tinnota li l-Industrija tal-Komunità kienet qed tagħmel profitt matul il-perjodu kkunsidrat, il-profitti komplew jonqsu matul il-perjodu. Bl-istess mod, filwaqt li l-industrija żammet livell aktarx għoli tas-sehem mis-suq, dan kien qed jonqos il-ħin kollu matul il-perjodu kkunsidrat. Madankollu, il-pressjoni mill-importazzjonijiet Ċiniżi baqgħet (minħabba l-iskartar) u l-indikaturi stabbiliti hawn fuq juru wkoll li l-industrija Komunitarja għadha fraġli u vulnerabbli.6.13 Attivitá ta' l-esportazzjoni ta' l-industrija tal-Komunità(76) L-investigazzjoni wriet illi l-attivitá ta' l-esportazzjoni ta' l-industrija Komunitarja żviluppat kif ġej:Tabella 12 - L-esportazzjoni ta' l-industrija Komunitarja2003 | 2004 | 2005 | PRI |Volum (unità) | - | - | - | - |Indiċi | 100 | 113 | 129 | 135 |Xejra Y/Y | +13% | +14% | +5% |Valur (000' EUR) | - | - | - | - |Indiċi | 100 | 107 | 134 | 147 |Xejra Y/Y | +7% | +25% | +10% |Prezz medju (EUR/unit) | - | - | - | - |Indiċi | 100 | 95 | 104 | 109 |Xejra Y/Y | -5% | +9% | +5% |Sors: Tweġiba vverifikata tal-kwestjonarju(77) Il-kwantitajiet esportati mill-industrija tal-Komunità żdiedu b'mod sinifikanti mill-2003 sal-PRI. Din ix-xejra pożittiva ġenerali kienet konkomitanti ma' żieda żgħira fil-prezzijiet medji, spjegati b'pożizzjoni kompetittiva aħjar fi swieq ta' pajjiżi terzi bħall-Istati Uniti.7. Il-konklużjoni dwar il-qagħda ta' l-industrija Komunitarja(78) L-istess volumi naqsu b'5% bejn l-2003 u l-PRI li ssarraf f'telf ta' sehem mis-suq minn 47.7% fl-2003 għal 33% fil-PRI . Il-prezzijiet ta' l-unità naqsu bi ftit mill-2003 sal-PRI, i.e. bi 3%, għalkemm il-prezzijiet tal-materja prima żdiedu. Il-profitabbilità ta' l-industrija tal-Komunità naqset matul il-PRI. Il-produzzjoni, il-kapaċità tal-produzzjoni u r-rata ta' l-użu tal-kapaċità żdiedu, li madankollu hija dovuta għal żieda fl-attivitajiet ta' esportazzjoni ta' l-industrija tal-Komunità. Storikament, is-settur dejjem wera livell għoli ta' profittabbiltà li huma meħtieġa għall-investiment neċessarju għall-addattar tal-produzzjoni għal kundizzjonijiet ġodda tas-sigurtà u għat-titjib tal-kompetittività ġenerali tal-kumpanija. Għandu jiġi nnutat li l-marġini tad-dannu kalkulat għall-PRI kien aktar minn 60%. L-importazzjonijiet mir-RPĊ u t-Tajwan kienu anqas mill-prezzijiet ta' l-Industrija tal-Komunità b'medja ta' 39%.(79) L-investimenti annwali fil-prodott simili żviluppaw b'mod pożittiv matul il-perjodu kkunsidrat i.e. żdiedu b'60%. Dawn l-investimenti huma relatati prinċipalment ma' l-organizzazzjoni mill-ġdid tal-produzzjoni mill-2005 sabiex jinbdew mill-ġdid il-kapaċitajiet tal-produzzjoni. L-impjiegi żdiedu b'5%. Il-likwidità żdiedet bl-istess xejra bħall-profitt matul ir-PRI u naqset b'50%.(80) Il-premessi (69) u (70) hawn fuq juru li l-fatturi ewlenin tad-dannu (prezzijiet tal-bejgħ, volum tal-bejgħ, sehem mis-suq u profittabbiltà) naqsu matul il-perjodu kkunsidrat u li l-industrija tal-Komunità xorta sofriet dannu minkejja l-miżuri fis-seħħ. Id-dannu prinċipalment jissarraf f'telf mis-sehem tas-suq minkejja żieda fil-konsum, imma wkoll fi tnaqqis fil-profittabbiltà minħabba l-pressjoni fuq il-prezz minħabba l-importazzjonijiet mir-RPĊ u t-Tajwan. Għalhekk, iż-żieda fl-ispejjeż tal-materja prima ma setgħetx twassal għal prezzijiet tal-bejgħ ogħla.(81) Storikament, is-settur dejjem wera livell għoli ta' profittabbiltà. Fl-investigazzjoni orġinali, għall-għan biex ikun stabbilit il-livell ta' ħsara, kien ikkunsidrat li kull miżura għandha tippermetti lill-industrija Komunitarja li tkopri l-ispejjeż tal-produzzjoni u tikseb qligħ raġonevoli, jiġifieri ta' 15 % tal-valur tal-bejgħ. Dan il-perċentwali huwa meħtieġ għall-investiment neċessarju għall-addattar tal-produzzjoni għal kundizzjonijiet ġodda tas-sigurtà u għat-titjib tal-kompetittività ġenerali tal-kumpanija.(82) Ix-xejra kemmxejn negattiva ta' l-Industrija tal-Komunità, minkejja l-miżuri fis-seħħ, tista' tiġi spjegata minn grad għoli ta' skartar li jikkaratterizza s-settur, kif instab mill-OLAF.(83) L-importaturi kkuntestaw is-sejbiet tal-Kummissjoni rigward is-sitwazzjoni ekonomika ta' l-industrija tal-Komunità. Il-figuri sottomessi biex jissostanzjaw l-istqarrija tagħhom madankollu ma kinux relatati mas-sitwazzjoni ta' l-industrija tal-Komunità fl-Ewropa f'dak li għandu x'jaqsam ma' lajters taż-żnied żgħar li jimtlew imma ma' attivitajiet dinjija tal-produtturi tal-Komunità fir-rigward tal-qasam kollu tal-lajters. Dan it-tagħrif kien irrelevanti fis-sejba ta' l-istat ta' l-industrija tal-Komunità u l-argument kellu għalhekk jiġi rifjutat.(84) L-importaturi qalu li l-produttur tal-Komunità kien qaleb parti sinifikanti tal-produzzjoni tal-Komunità minn lajters taż-żnied għal dawk tal-piezo. B'konsegwenza ta' dan, is-sehem mis-suq għal-lajters taż-żnied wera xejra ta' tnaqqis. L-investigazzjoni żvelat li din id-dikjarazzjoni hija inkorretta. Fil-fatt, is-suq ġenerali tal-lajters tal-Komunità kien qed jiżdied matul l-aħħar snin u s-sehem tal-lajters taż-żnied kien qed jonqos bi ftit imma baqa' fil-livell ta' 70% fl-2006. Fid-dawl ta' dan, għandu jiġi mfakkar li l-konsum tas-suq taż-żnied żdied matul il-perjodu kkunidrat u li s-sehem tal-lajters taż-żnied mibjugħa mill-industrija tal-Komunità naqas matul il-perjodu kkunsidrat. L-argumenti mressqa ġew għalhekk rifjutati.(85) L-importaturi argumentaw li l-produttur tal-Komunità għandu monopolju fil-Komunità u l-pożizzjoni ta' l-antidumping tkompli ssaħħaħ aktar il-pożizzjoni tiegħu. Din id-dikjarazzjoni mhix korretta minħabba li hemm volumi ta' importazzjoni sinifikanti li qed jidħlu fis-suq tal-Komunità minn pajjiżi terzi. Aktar minn hekk, il-produttur tal-Komunità kien qed jikkompeti ma' produtturi oħra fil-Komunità. Addizzjonalment, għandu jiġi nnutat li ma tressqu ebda provi li jindikaw li l-industrija tal-Komunità abbużat l-allegata pożizzjoni dominanti.(86) Is-sitwazzjoni ekonomika pożittiva ġenerali ta' min ressaq l-ilment hija spjegata parzjalment bil-kapaċità tagħhom li jbiegħu l-prodott konċernat, prodott fl-Istati Uniti u fl-UE, bi prezz ta' l-unità ogħla fis-suq ta' l-Istati Uniti minħabba li l-istandard ogħla tas-sigurtà u l-preżenza tas-sigurtà għat-tfal fuq il-prodott konċernat ippermetta lil min ressaq l-ilment li jbigħ il-prodott konċernat bi prezz ogħla. Finalment, għandu jiġi nnutat li l-lajters taż-żnied huma rappreżentati b'mod massiv fis-suq ta' l-Istati Uniti u t-tkabbir relattiv tas-suq tal-lajters, minkejja tnaqqis kostanti fin-numru ta' dawk li jpejpu, juri li l-Industrija tal-Komunità kienet kapaċi tiġġenera marġini ta' tkabbir f'suq ferm kompetittiv.F. IL-PROBABBILTÀ TA’ RIKORRENZA TA’ DANNU(87) Minkejja li t-tkomplija tad-dannu materjali, ikkawżat b'dikjarazzjoni qarrieqa tal-prodott konċernat u bi skartar tal-prodott konċernat li joriġina fir-RPĊ minn pajjiżi oħra Ażjatiċi, huwa appoġġjat mis-sejbiet ta' l-OLAF (ara l-premessa (32)), l-analiżi ffoka fuq il-probabbiltà ta' rikorrenza tad-dannu. F'dan ir-rigward ġew analizzati żewġ parametri ewlenin: (1) ixxiftjar possibbli tal-volumi ta' l-esportazzjoni tal-prodott konċernat mill-Istati Uniti fis-suq tal-Komunità, (2) l-effetti ta' dawk il-volumi proġettati u l-prezzijiet mill-pajjiż konċernat fuq l-industrija tal-Komunità.1. Ixxiftjar tal-volumi ta' l-esportazzjoni mill-Istati Uniti għas-suq tal-Komunità(88) It-tnaqqis mis-sehem tas-suq tal-lajters Ċiniżi fl-Istati Uniti juri li l-volumi importati jistgħu jiġu trasferiti għas-suq tal-Komunità bi prezz baxx ħafna. Aktar minn hekk, kif imsemmi hawn fuq fil-premessa 0 hemm kapaċitajiet kbar ta' produzzjoni tal-prodott konċernat disponibbli fir-RPĊ li jista' jiġi xxiftjat għall-UE. Huwa ferm probabbli li, jekk il-miżuri jiġu revokati, l-importazzjonijiet li joriġinaw mir-RPĊ probabbilment jiġu preferuti mal-perspettiva ta' livelli ta' prezzijiet ogħla milli tal-pajjiżi li qed jiżviluppaw.2. L-effetti ta' dawn l-importazzjonijiet fuq il-Komunità(89) Jekk il-miżuri jitħallew jiskadu, jidher ċar li, minħabba l-prezz aktar baxx u l-kapaċitajiet eżistenti tal-produtturi esportaturi Ċiniżi, il-maġġoranza ta' l-indikaturi tad-dannu (prinċipalment il-volum tal-bejgħ, l-ispiża tal-produzzjoni u l-profitabbiltà) ta' l-Industrija tal-Komunità jonqsu b'mod sinifikanti.3. Konklużjoni dwar il-probabbiltà ta' rikorrenza tal-ħsara(90) Fid-dawl ta' dan t'hawn fuq u minħabba li l-marġini tad-dannu għall-PRI kien aktar minn 60% u li l-importazzjonijiet mir-RPĊ u t-Tajwan kienu taħt il-prezzijiet ta' l-Industrija tal-Komunità b'medja ta' 39% qed jiġi konkluż li r-revoka tal-miżuri wisq probabbli twassal għal rikorrenza tad-dannu materjali għall-industrija tal-Komunità.(91) Wieħed mill-produtturi tal-Komunità li ma ressaqx l-ilment ikkuntesta l-konklużjonijiet t'hawn fuq billi allega li minħabba li l-lajters bi prezz baxx huma importati minn sorsi varji oħra, ir-revoka tal-miżuri kurrenti ma jkollhiex effett fuq is-sitwazzjoni propja ta' l-industrija tal-Komunità. Sar l-argument li jekk kien hemm xi dannu, kien diġà jeżisti minħabba l-importazzjonijiet minn dawn is-sorsi l-oħra. Madankollu, dan il-produttur tal-Komunità ma kkontestax id-disponibbiltà tal-kapaċitajiet żejda sinifikanti fiċ-Ċina u l-inċentiv għall-produtturi esportaturi Ċiniżi li jaqilbu l-esportazzjonijiet tagħhom lejn is-suq tal-Komunità. Bl-istess mod, ma ssottometta ebda informazzjoni jew evidenza li turi rabta bejn l-importazzjonijiet tal-lajters minn pajjiżi terzi oħra u l-impatt fuq is-sitwazzjoni finanzjarja ta' l-industrija tal-Komunità. Ebda wieħed minn dawn l-argumenti li nġiebu ma seta' jiddevalwa l-konklużjonijiet kif spjegati hawn fuq fil-premessi 0 sa 0. Dan l-argument ġie għalhekk rifjutat.G. L-INTERESS TAL-KOMUNITÀ1. Daħla(92) B'konformità ma' l-Artikolu 21 tar-Regolament bażiku ġie eżaminat jekk il-prolongazzjoni tal-miżuri ta' l-antidumping eżistenti tmurx kontra l-interess tal-Komunità bħala entità sħiħa. Id-determinazzjoni ta’ interess tal-Komunità ġiet ibbażata fuq il-kunsiderazzjoni ta’ l-interessi varji kollha involuti, jiġifieri dawk ta’ l-industrija Komunitarja u produtturi Komunitarji oħra, u l-importaturi tal-prodott meqjus.(93) Ta' min ifakkar li, fl-investigazzjonijiet ta' qabel, l-adozzjoni ta' miżuri u l-estenjsoni sussegwenti tagħhom dejjem instabet li ma tmurx kontra l-interess tal-Komunità.(94) Abbażi ta' dan kien mistħarreġ jekk, minkejja l-konklużjoni li teżisti l-probabbiltà ta' rikorrenza ta' dumping u rikorrenza ta' ħsara, kienx hemm raġunijiet b'saħħithom li se jwasslu għall-konklużjoni li mhijiex fl-interess tal-Komunità li jibqgħu għaddejjin il-miżuri f'dan il-każ partikolari.2. L-interessi ta’ l-industrija tal-Komunità(95) Jekk il-miżuri kontra x-xiri taħt il-prezz ikunu mħassra, l-importazzjoni ta' prodotti mixtrija taħt il-prezz jew bi prezz baxx fis-suq tal-Komunità tiżdied ħafna u taċċelera d-deterjorazzjoni tas-sitwazzjoni ta' l-industrija tal-Komunità.(96) L-Industrija tal-Komunità hija strutturalment vijabbli, kif jidher bir-riżultat pożittiv fis-swieq li mhux ta' l-UE, bħall-Istati Uniti. Għamlet investimenti kontinwi, li kienu possibbli minħabba l-profitti għoljin. Madankollu, jista' jkun konkluż li, mingħajr il-kontinwazzjoni ta' miżuri kontra x-xiri taħt il-prezz, is-sitwazzjoni tagħha x'aktarx li teħżien.3. L-interessi tal-produtturi Komunitarji l-oħra(97) Wieħed mill-produtturi tal-Komunità li ma ssottomettiex tweġiba għall-kwestjonarju qal li l-miżuri ta' l-antidumping fis-seħħ bħalissa huma ta' detriment għall-konsumatur Ewropew. B'mod partikolari, dan il-produttur qal li l-livelli tal-prezz fil-Komunità huma ogħla meta mqabbla ma' swieq terzi minħabba l-miżuri eżistenti. Aktar minn hekk, dan il-produttur, li mexxa parti mill-produzzjoni fir-RPĊ, qal li minħabba li miżuri eżistenti huma wkoll applikabbli għall-esportazzjonijiet tiegħu tal-prodott konċernat manifatturat fiċ-Ċina lejn il-Komunità, dawn il-miżuri jkunu qed jagħmlu ħsara lill-kumpanija u għalhekk ikunu kontra l-interessi tal-Komunità.(98) Dan il-produttur argumenta wkoll li, minħabba li l-industrija tal-Komunità ma rkupratx, il-miżuri eżistenti kienu ineffiċjenti u m'għandhomx jiġġeddu. Finalment, intqal li kull dannu kien dovut għall-fatt li l-industrija tal-Komunità ma adattatx għas-suq dinji ġdid.(99) Rigward l-impatt negattiv allegat tal-miżuri fuq il-konsumaturi, il-produttur tal-Komunità konċernat ma ssottometta ebda evidenza li tappoġġja din l-istqarrija.(100) Dan il-produttur qal li l-miżuri ta' l-antidumping jikkostitwixxu ostakolu għall-iżvilupp ta' l-attivitajiet tiegħu fiċ-Ċina u għandhom impatt negattiv fuq l-espansjoni tiegħu fil-Lvant Imbiegħed, kif ukoll effett sekondarju fuq is-siti ta' produzzjoni tiegħu fl-Ewropa. Dan il-produttur argumenta li l-miżuri eżistenti kellhom impatt negattiv fuq il-profitabbiltà ġenerali tiegħu. Madankollu, il-kumpanija indikat li riċentament żiedet il-produzzjoni tagħha fil-faċilitajiet ta' l-UE u kompliet tfittex sinerġiji mal-faċilitajiet ta' produzzjoni fil-Lvant Imbiegħed sabiex twessa' l-iskop tal-prodott. Għalhekk, l-allegat impatt negattiv tal-miżuri fuq il-faċilitajiet ta' produzzjoni fl-UE ma setax jiġi verifikat.(101) Il-produttur tal-Komunità in kwestjoni ċaħad li irriloka l-produzzjoni tiegħu u qal minflok li sempliċiment bena linji ta' produzzjoni addizzjonali fiċ-Ċina li jipproduċu tipi differenti ta' prodott milli fil-Komunità, u għalhekk kabbar il-linja tal-prodott. Dan allegatament iffavorixxa l-produzzjoni fil-Komunità li żdiedet. Kif imsemmi qabel dan il-produttur ma weġibx il-kwestjonarju u għalhekk ma kkooperax biżżejjed fil-proċedimenti preżenti. L-informazzjoni sottomessa, parti minnha wara li skada ż-żmien, ma setgħetx tiġi verifikata. Aktar minn hekk, il-produttur ma spjegax u lanqas ma wera xi rabta bejn iż-żieda fil-produzzjoni fiċ-Ċina u t-tnaqqis tal-produzzjoni fil-Komunità. Ebda rabta ma kienet apparenti fuq il-bażi ta' l-informazzjoni inkluża fil-fajl. Lanqas ma spjega kif dawn il-fatti setgħu kellhom impatt fuq il-konklużjonijiet enfasizzati fil-premessa (99) hawn fuq jew jiddevalwaw dawn il-konklużjonijiet. Dan l-argument kellu għalhekk jiġi rifjutat.(102) Bl-istess mod, l-importazzjonijiet tal-kumpanija m'għandhomx jitħallew jibbenefikaw mid-dumping b'detriment għall-industrija tal-Komunità. F'kwalunkwe każ, għandu jiġi nnutat li s-sit tal-produzzjoni li fadal ta' dan il-produttur fil-Komunità jipproduċi biss il-prodott konċernat. Lajters taż-żnied iżgħar ġodda, li huma soġġetti għall-miżuri eżistenti, huma prodotti fiċ-Ċina u fl-Indja.(103) Fir-rigward ta' l-interessi tal-produtturi l-oħra tal-Komunità, it-tnejn oġġezzjonaw għall-miżuri eżistenti u għat-tkomplija tagħhom. Madankollu, ma setgħu jissostanzjaw l-oġġezzjonijiet tagħhom b'xi evidenza ta' effetti negattivi fuqhom minħabba l-miżuri.(104) Fuq il-bażi ta' dan t'hawn fuq, ġie konkluż li l-miżuri fis-seħħ ma jkollhomx impatt sinifikanti, negattiv fuq il-produtturi l-oħra tal-Komunità u ma jaffettwawx b'mod negattiv l-interessi finanzjarji tagħhom.4. L-interessi ta' importaturi u kummerċjanti(105) F'isem il-membri tagħhom, assoċjazzjoni ta' l-importaturi (l-Assoċjazzjoni Ewropea ta' l-Importaturi tal-Lajters ("ELIAS") u Polyconcept, importatur ieħor opponew il-preservazzjoni tal-miżuri eżistenti.(106) Għandu jiġi nnutat li ebda wieħed mill-importaturi individwali ma wieġeb il-kwestjonarju fuq il-bażi ma importawx il-prodott konċernat. Għalhekk ma kienx hemm evidenza disponibbli għall-kalkolazzjoni ta' l-impatt preċiż tal-miżuri fuq l-importaturi.(107) ELIAS u Polyconcept taw xi raġunijiet li għalihom għandhom jitħallew jiskadu l-miżuri eżistenti. Rigward il-kummenti tagħhom rigward in-nuqqas ta' dannu u r-rendiment ekonomiku ta' l-applikant, ġie konkluż li, mingħajr it-tkomplija tal-miżuri ta' l-antidumping, is-sitwazzjoni x'aktarx li tkompli tmur għall-agħar.(108) ELIAS u Polyconcept argumentaw li d-domanda tas-suq ta' l-UE mxiet miż-żnied għal-lajters elettroniċi (piezo) u se tkompli tagħmel dan fil-futur. Għalkemm hemm xejra ta' tkabbir fost il-konsumaturi li jużaw il-lajters elettroniċi (piezo), il-lajters taż-żnied għadhom jirrappreżentaw 70% tas-suq. Il-konsum tal-lajters taż-żnied fil-fatt kien qed jiżdied (kif imsemmi fil-premessa 0 hawn fuq, li juri t-tkabbir fis-suq, filwaqt li l-industrija tal-Komunità ma setgħetx tibbenefika mit-tkabbir, minħabba li mhux biss tilfet il-bejgħ, imma wkoll is-sehem tas-suq tal-lajters taż-żnied.(109) ELIAS u Polyconcept qalu li wieħed mir-raġunijiet tar-rendiment dgħajjef allegat kien in-nuqqas mill-applikant li jagħraf il-bidliet fid-domanda tas-suq ta' l-UE. Madankollu, l-industrija tal-Komunità diġà qed tipproduċi lajters elettroniċi (piezo) u għalhekk qiegħda f'pożizzjoni li tlaħħaq ma' kull domanda ġdida għal-lajters elettroniċi (piezo).(110) Bl-istess mod, it-tnaqqis fit-tipjip hija xejra wkoll fl-Istati Uniti, filwaqt li l-industrija tal-Komunità rnexxielha żżid is-sehem tas-suq tagħha f'dak li huwa kkunsidrat bħala suq ferm kompetittiv minħabba l-preżenza ta' ħafna produtturi oħra, kemm jekk joriġinaw fil-Lvant Imbiegħed kif ukoll fl-UE. Rigward l-ispejjeż tal-produzzjoni, l-eżempju ta' l-Istati Uniti juri li l-industrija tal-Komunità kapaċi tikkompeti ma' produtturi oħra fil-Komunità li rrilokaw l-attivitajiet tagħhom f'pajjiżi Ażjatiċi.5. L-interess tal-konsumaturi(111) Il-konsumaturi u l-organizzazzjoni tal-konsumaturi ma pparteċipawx matul l-investigazzjoni preżenti.(112) Madankollu, kien ikkunsidrat li l-impatt tal-miżuri, għar-raġunijiet imsemmija hawn fuq, ma jkollux impatt sinifikanti fuq il-prezz tal-bejgħ lill-konsumatur finali.6. Konklużjoni dwar l-interess tal-Komunità(113) Fuq il-bażi ta' li ntqal hawn fuq, il-konklużjoni hi illi ma hemmx raġunijiet sodi biżżejjed fuq bażi ta' interess tal-Komunità kontra l-preservazzjoni tal-miżuri ta' l-antidumping eżistenti.H. MIŻURI TA' L-ANTIDUMPING(114) Il-partijiet interessati kollha kienu informati bil-fatti u konsiderazzjonijiet essenzjali li fuq il-bażi tagħhom hemm l-intenzjoni li jiġi rrakkomandat illi l-miżuri eżistenti jinżammu għaddejjin. Huma ngħataw ukoll perjodu biex jagħmlu rappreżentazzjonijiet sussegwenti ta' din l-espożizzjoni. Ma tressqet ebda evidenza li turi li l-estensjoni bir-Regolament 192/1999 għandha titwaqqaf topera.(115) Isegwi minn dan ta' hawn fuq li, kif previst fl-Artikolu 11(2) tar-Regolament bażiku, għandhom jibqgħu fis-seħħ, il-miżuri kontra x-xiri taħt il-prezz applikabbli għal importazzjoni ta' lajters żgħar tal-gass u ż-żnied li ma jistgħux jerġgħu jimtlew, u għal ċerti lajters li jimtlew, li joriġinaw miċ-Ċina jew ikkunsinnati minn jew li joriġinaw mit-Tajwan, imposti bir-Regolament (KEE) Nru 3433/91 kif emendat bir-Regolament (KE) Nru 1006/95 u r-Regolament (KE) Nru 192/1999 kif estiż bir-Regolament (KE) Nru 1824/2001 għandu jinżamm.ADOTTAT DAN IR-REGOLAMENT:Artikolu 11. Id-dazju definittiv kontra x-xiri taħt il-prezz huwa hawnhekk impost fuq l-importazzjoni ta' lajters żgħar tal-gass u ż-żnied, li ma jistgħux jerġgħu jimtlew li jaqgħu taħt il-kodiċi NM 96131000 (kodiċi TARIC 9613 10 0019 ) li joriġinaw mir-Repubblika tal-Poplu taċ-Ċina.2. Ir-rata tad-dazju, applikabbli għall-prezz nett, bla ħlas bejn il-fruntieri tal-Komunità, qabel id-dazju, għandu jkunu iffissat għal EUR 0.065 għal kull lajter.Artikolu 21. Id-dazju ta' l-antidumping imsemmi fl-Artikolu 1 huwa hawnhekk estiż fuq importazzjonijiet ta' lajters żgħar tal-gass u ż-żnied li ma jistgħux jerġgħu jimtlew li jaqgħu taħt il-kodiċi NM ex 9613 10 00 ikkunsinjat mit-Tajwan, kemm jekk dikjarati li joriġinaw mit-Tajawn kif ukoll le (kodiċi TARIC 9613 10 00 11) u għal importazzjonijiet ta' lajters tal-gass u ż-żnied li jimtlew, f'tank tal-plastik, li jaqgħu taħt il-kodiċi NM ex 9613 20 90 (kodiċi TARIC 9613 20 90 29), li joriġinaw mir-Repubblika tal-Poplu taċ-Ċina u kunsinnati mit-Tajwan, kemm jekk iddikjarati li joriġinaw mit-Tajwan kif ukoll jekk le (kodiċi TARIC 9613 20 90 21).2. Lajters tal-but tal-gass, li jistgħu jerġgħu jimtlew, li jinkorporaw bodi tal-plastik f'għamla ta' tank, b'valur ħieles fil-fruntiera tal-Komunità għal kull biċċa, dazju mhux imħallas daqs jew akbar minn 0.15 EUR, ma jħallsux dazju estiż mill-paragrafu 1, jekk dan il-prezz huwa speċifikat f'fattura maħruġa minn esportatur li jinsab fir-Repubblika tal-Poplu taċ-Ċina jew fit-Tajwan għal xi importatur li mhux konness fil-Komunità.Artikolu 31. Fil-każijiet fejn il-merkanzija tkun sofriet danni qabel id-dħul fiċ-ċirkolazzjoni libera u, għalhekk, il-prezz li fil-fatt tħallas jew li huwa pagabbli huwa mqassam għad-determinazzjoni tal-valur tad-dwana skond l-Artikolu 145 tar-Regolament tal-Kummissjoni (KEE) Nru 2454/93, l-ammont tad-dazju ta' l-antidumping, ikkalkulat fuq il-bażi ta’ l-ammonti stabbiliti hawn fuq, għandu jitnaqqas b’perċentwali li jikkorrisponi mat-tqassim tal-prezz li fil-fatt tħallas jew li huwa pagabbli.2. Kemm-il darba ma jkunx speċifikat il-kontra, id-dispożizzjonijiet fis-seħħ dwar dazji doganali għandhom japplikaw"Artikolu 4Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil- Ġurnal Uffiċjali tal-Komunitajiet Ewropej .Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fiGħall-KunsillIl-President [1] ĠU L 248, 18.9.2001, p.1 kif emendat l-aħħar bir-Regolament (KE) Nru 155/2003 (ĠU L 25, 30.01.2003, p.27-28).[2] ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17).[3] ĠU L 326; 28.11.1991, p. 1.[4] ĠU L 101, 4.5.1995, p. 38.[5] ĠU L 56, 6.3.1996, p. 1. Ir-Regolament kif emendat l-aħħar bir-Regolament (KE) Nru 2117/2005 (ĠU L 340, 23.12.2005, p. 17).[6] ĠU L 22, 29.1.1999, p. 1.[7] ĠU L 248, 18.9.2001, p.1 kif emendat l-aħħar bir-Regolament (KE) Nru 155/2003 (ĠU L 25, 30.01.2003, p.27-28).[8] ĠU C 321, 16.12.2005, p. 4.[9] ĠU C 223, 16.9.2006, p. 7.